Bania idzie odmiyniać bez wszyjske przipadki i miyszać ze wszyjskimi warzywōma1 i prziprawōma, kere2 Wōm3 przidōm4 do gowy. Połra5 zupōw ze baniōm już żech sam6 wciep7, ale ta lista baje8 jeszcze dugo9. Ta zupa je tak prosto do zrobiynia, że nawet kuchołrze ze dwōma lewymi rynkami bydōm10 umieli jōm narychtować11. Doł12 żech sam zielōnoł pasta curry, kero je typowoł dlo tajskyj kuchni. We składzie moł13 kans14 trołwy citrōłnowyj15, liście ze limōnki kafir i połra inkszych16 składnikōw. Szło17 by sie jōm narychtowac samymu, ale joł niyrołzki je zgniōły18 i we lodōwce mōm stołć19 takoł srogo20 biksa21 tyj pasty i Wołs tyż do tego namołwiōm- terozki co chwila roztomajte22 sklepy robōm azjatycke tydnie, a i we inkszych sklepach oriyntalnych, a nawet marketach, idzie jōm trefić23.
Co potrza?
jedna małoł bania hokkaido
3-4 marchwie
puszka mlyka kokosowego
1-1,5 litra wody
1 cebula
2 łeżki zielōnyj pasty curry
sōl i pieprz
płatki mandli24 do posucia po wiyrchu
trocha masła klarowanego
Na maśle klarowanym zeszklijcie pokrōnoł25 cebula, a potyn wciepcie26 do tego pokrajane byle jak marchwie i bania (hakkaido niy trza ôbiyrać ze skōry, yno wybrać ziorka27 ze środka). Wlyjcie28 do tego wody i niech sie to chwila powarzi29. Jak już bania baje miynkoł30, to wlyjcie tam mlyko kokosowe i wciepcie prziprawy. Tera już yno trza31 to zblyndować i idzie sie brać za jedzynie. Na talyrzu posujcie32 to po wiyrchu płatkami mandli i … smacznego 🙂
1ō- samogłoska w wymowie między o i u
2które
3Wam
4przyjdą
5kilka
6tutaj
7wrzuciłem
8będzie
9długa
10będą
11przygotować
12dałem
13ma
14dużo
15trawy cytrynowej
16innych
17można
18leniwy
19trzymam
20dużą
21puszka
22różne
23znaleźć
24migdałów
25pokrojoną
26wrzućcie
27nasiona
28wlejcie
29pogotuje
30miękka
31trzeba
32posypcie
szl_Latn szl_Latn szl_Latn cym_Latn szl_Latn dan_Latn kon_Latn szl_Latn lvs_Latn szl_Latn szl_Latn szl_Latn pol_Latn pol_Latn xho_Latn pol_Latn pol_Latn pol_Latn pol_Latn pol_Latn pol_Latn pol_Latn pol_Latn pol_Latn luo_Latn szl_Latn pol_Latn pol_Latn pol_Latn nld_Latn pol_Latn pol_Latn pol_Latn pol_Latn pol_Latn taq_Latn ces_Latn pol_Latn pol_Latn pol_Latn slv_Latn gaz_Latn pol_Latn slk_Latn